സാദിഖ് കാവിലിന്റെ കല്ലുമ്മകായ്ക്ക് ഖത്തര് സംസ്കൃതി സി . വി. ശ്രീരാമന് സാഹിത്യ പുരസ്കാരം ദോഹ : ഖത്തര് സംസ്കൃതിയുടെ ഈ വര്ഷത്തെ സി. വി. ശ്രീരാമന് സാഹിത്യ പുരസ്കാരം പ്രവാസി എഴുത്തുകാരന് സാദിഖ് കാവിലിന്. കല്ലുമ്മക്കായ എന്ന സാദിഖ് കാവിലിന്റെ ചെറുകഥയ്ക്കുള്ള പുരസ്ക്കാരം ഖത്തര് സംസ്കൃതി ഭാരവാഹികള്വാര്ത്താസമ്മേളനത്തിലാണ് പ്രഖ്യാപിച്ചത്.50,000 രൂപയും പ്രശസ്തി ഫലകവുമാണ് പുരസ്കാരം. നവംബര് 05 നു വെള്ളിയാഴ്ച വൈകീട്ട് 4 മണിക്ക് ഖത്തര് ഐ. സി. സി. അശോക ഹാളില് വെച്ച് നടക്കുന്ന സംസ്കൃതി കേരളോത്സവം വേദിയില് പുരസ്കാര സമര്പ്പണം നടക്കും കാസര്ഗോഡ് സ്വദേശിയായ സാദിഖ്കാവില് കഴിഞ്ഞ 15 വര്ഷമായി ദുബൈയില് മനോരമ ഓണ്ലൈന് റിപ്പോര്ട്ടര് ആയി ജോലി ചെയ്യുന്നു. മാധ്യമപ്രവര്ത്തനത്തിനൊപ്പം ആനുകാലികങ്ങളില് ലേഖനങ്ങളും കഥകളും കവിതകളും എഴുതുന്നു. മികച്ച നോവലിനുള്ള ദോഹ ഗള്ഫ് ഇന്ത്യ ഫ്രണ്ട്ഷിപ്പ് അസോസിയേഷന്റെ പ്രഥമ സാഹിത്യ പുരസ്കാരം 2017 പ്രവാസി ബുക്ക് ട്രസ്റ്റ് അവാര്ഡ് 2014 എന്നിവ ഡി. സി. ബുക്സ് പ്രസിദ്ധീകരിച്ച ഔട്പാസ് എന്നാ ആദ്യ നോവലിന് ലഭിച്ചു. ഡി. സി. ബുക്സ് പ്രസിദ്ധീകരിച്ച ഖുഷി എന്ന ബാലനോവലിന് ചിരന്തന സാഹിത്യ പുരസ്കാരം ലഭിച്ചു. നാഷണല് ബുക്ക് ട്രസ്റ്റ് കഥാ പുരസ്കാരം, എം. ഇ. എസ്. പൊന്നാനി അലുംനെ കഥാ അവാര്ഡ് എന്നിവയും ലഭിച്ചിട്ടുണ്ട്. കാവിലെ പൂക്കള്ക്കും കിളികള്ക്കും ഓര്മ്മക്കുറിപ്പുകള് 2018, ജീവിതത്തിന്റെ നല്ലൊരു ഭാഗം ഗള്ഫ് അനുഭവക്കുറിപ്പുകള് 2014, കന്യപ്പാറയിലെ പെണ്കുട്ടി നോവെല്ല 2014, പ്രിയ സുഹൃത്തിന് കഥകള് 2000 എന്നിവയാണ് പ്രസിദ്ധീകരിച്ച മറ്റ് പുസ്തകങ്ങള്. ജി. സി. സി. രാജ്യങ്ങളില് താമസക്കാരായ 18 വയസിനു മുകളില് പ്രായമുള്ള പ്രവാസിമലയാളികളുടെ മുന്പ് പ്രസിദ്ധീകരിചിട്ടില്ലാത്ത മൌലിക രചനകളാണ് അവാര്ഡിന് പരിഗണിച്ചത്. ജി.സി. സി രാജ്യങ്ങളില് നിന്നുള്ളഎഴുത്തുകാരുടെ 75 കഥകളാണ് മത്സരത്തിനുണ്ടായിരുന്നത്. സാഹിത്യകാരനും സാംസ്കാരിക പ്രവര്ത്തകനുമായ അശോകന് ചരുവില്, സാഹിത്യനിരൂപകനും എഴുത്തുകാരനുമായ ഇ. പി. രാജഗോപാലന്, തിരക്കഥാകൃത്തും എഴുത്തുകാരനുമായ കെ. എ. മോഹന്ദാസ് എന്നിവരടങ്ങുന്ന ജൂറിയാണ് പുരസ്കാര നിര്ണ്ണയം നടത്തിയത്. പുരസ്ക്കാരസമര്പ്പണ ചടങ്ങില് ജൂറി അംഗങ്ങള് ഓണ്ലൈനിലൂടെ പങ്കെടുക്കും. ചടങ്ങില് സംസ്കൃതി കേരളോത്സവം വിവിധ കേരളീയ കലകളുടെ അവതരണവുംനടക്കും. സംസ്കൃതി പ്രസിഡണ്ട് അഹമ്മദ്കുട്ടി ആറളയില്, ജനറല് സെക്രട്ടറി എ. കെ. ജലീല്, സാഹിത്യ പുരസ്കാര സമിതി കണ്വീനര് ഇ. എം. സുധീര്, കേരളോത്സവം പ്രോഗ്രാം കണ്വീനര് ഓ. കെ. സന്തോഷ് എന്നിവര് വാര്ത്താ സമ്മേളനത്തില് പങ്കെടുത്തു. ഷഫീക് അറക്കല്